ग्रामवासियों ने किया पुलिस का सम्मान
आपराधिक गतिविधियों की रोकथाम के लिए जागरूक होना जरूरी, गोष्ठी में बोले सीआई- बुरी संगत से बचें स्टूडेंट्स
सादुलशहर(आंचलिक)|अमरगढ़ कीबालिका को सकुशल परिजनों के सुपुर्द करने पर ग्रामवासियों ने करड़वाला ग्राम पंचायत सरपंच हरदीप कौर बराड़ की अध्यक्षता में सादुलशहर थाना प्रभारी पुलिस वृत्त निरीक्षक भूपेन्द्र सोनी, उप निरीक्षक सुरेश कस्वां सहित पुलिस स्टाफ को गांव के सरकारी स्कूल में आयोजित सम्मान कार्यक्रम में सम्मानित किया। गांव अमरगढ के सैंकड़ो ग्रामीणों ने मालायें पहनाकर, गुलदस्ते भेंट कर सम्मानित किया। उल्लेखनीय है कि 16 फ़रवरी को गांव अमरगढ़ से अपहृत हुई बच्ची जसमीत कौर को तलाशने में सादुलशहर पुलिस ने दिन रात एक कर बच्ची को सकुशल उसके परिजनों के सुपुर्द किया जिसके चलते ग्रामवासियों के साथ-साथ इलाके के लोगों ने सादुलशहर पुलिस का आभार जताया। सरपंच श्रीमती हरदीप कौर बराड़ ने पुलिस प्रशासन का आभार जताते हुए बताया कि आमजन में पुलिस पर भरोसा बढ़ा है।
विचार रखते सीआई भूपेंद्र सोनी
सादुलशहर|सीआई भूपेंद्रसोनी ने कहा कि आपराधिक गतिविधियों की रोकथाम के लिए आमजन को जागरुक रहना जरूरी है। वे बुधवार को गांव अमरगढ़ के सरकारी माध्यमिक स्कूल परिसर में ग्राम पंचायत द्वारा आयोजित जन जागृति गोष्ठी में बोल रहे थे। उन्होंने कहा कि बालक-बालिकाओं को शिक्षित करने के साथ-साथ अच्छे संस्कार देने एवं बुरी संगत से बचाना जरूरी है। सरपंच हरदीप कौर बराड़ ने कहा कि कहा कि अनपढ़ता एवं भोलेपन के कारण हम धोखे का शिकार हो जाते हैं। सचिव चंद्रकांता, प्रधानाध्यापक गुरमीत सिंह, शिक्षाविद् प्रेमचंद बिश्नोई, पूर्व सुबेदार गुरजंट सिंह बराड़, पंच बलकरण सिंह एवं सुखजिंद्र सिंह, गुरदीप सिंह चानी, परविंद्र सिंह चहल, तेज सिंह मान, कुलशांत सिंह, जीवन सिंह, सतवीर सिंह माली ने भी विचार रखे। इस दौरान बालिका अपहरण प्रकरण में सराहनीय कार्य करने पर ग्राम पंचायत की ओर से सीआई भूपेंद्र सोनी, एसआई सुरेश कस्वां, राजेंद्रप्रसाद, मान सिंह गोदारा, एएसआई रामप्रताप एवं बलवंत सिंह, हैड मोहर्रिर गुलाब सिंह, पुलिस कर्मी कुलविंद्र सिंह, बलजिंद्र सिंह, नवजोत सिंह के अलावा सामाजिक कार्यकर्ता कुलदीप सिंह बराड़ का सम्मान किया गया।
भास्करकी हुई प्रशंसा
बालिकाजसमीत कौर के अपहरण से लेेकर वापसी तक की सर्वश्रेष्ठ कवरेज एवं विभिन्न जानकारियां उपलब्ध करवाने पर जनप्रतिनिधियों एवं ग्राम पंचायत द्वारा दैनिक भास्कर का आभार व्यक्त किया। कार्यक्रम में सरपंच हरदीप कौर बराड़, सचिव चंद्रकांता ने ग्राम पंचायत की ओर से प्रशिस्त पत्र एवं स्मृति चिन्ह देकर सम्मानित किया।
hin_Deva hin_Deva hin_Deva mai_Deva hin_Deva hin_Deva hin_Deva